కాకర్ల (అర్ధవీడు)
త్యాగరాజు (17??-1848) కర్ణాటక సంగీత త్రిమూర్తులలో ఒకడు, ఈయన గొప్ప రామ భక్తుడు. ఈయన ప్రస్తుత తమిళనాడు లోని తంజావూరు దగ్గరలోని తిరువయ్యూరు అను గ్రామం (అగ్రహారం) లో తెలుగు వైదిక బ్రాహ్మణ కుటుంబంలో జన్మించాడు. త్యాగరాజు కాకర్ల రామబ్రహ్మం, కాకర్ల సీతమ్మ దంపతుల మూడవ సంతానం. వీరి పూర్వీకులు ప్రస్తుత ప్రకాశం జిల్లా, అర్ధవీడు మండలములోని "కాకర్ల" గ్రామమునుండి తమిళదేశానికి వలస వెళ్లారు.
తురగా కృష్ణమూర్తి
తురగా కృష్ణమూర్తి చరిత్రకారుడు, రచయిత. ఆయన చారిత్రిక రచనలకు గాను చారిత్రక విద్యాధర బిరుదు పొందారు.
తురగా కృష్ణమూర్తి గుంటూరు ప్రాంతంలోని సంప్రదాయ నియోగి బ్రాహ్మణ కుటుంబంలో నవంబర్ 1, 1911లో జన్మించారు. ఆయనను సంపన్న గృహస్థు తురగా వెంకటాచలపతిరావు దత్తత తీసుకోవడంతో, చలపతిరావు స్వగ్రామమైన తణుకు ప్రాంతానికి చెందిన పిట్టల వేమవరం వచ్చారు. కృష్ణమూర్తి గుంటూరు ఆంధ్ర క్రైస్తవ కళాశాలలో ఇంటర్ పూర్తిచేసుకుని, 1931లో పిఠాపురం మహారాజా కళాశాల నుంచి గణితంలో పట్టభద్రులయ్యారు. సంపన్నులు కావడంతో ఉద్యోగ ప్రయత్నాలు చేయకుండా జీవితాన్ని చరిత్ర రచనకే అంకితం చేశారు.